256 



bent nervum primarium, nec non nervos appositos mino- 

 res, nec minus nervus iste primarius interdum alios emit- 

 tit nervos laterales ramosos. Tum quoque alternant val- 

 vae cum staminum gyro interiore, utpote verticillarem si- 

 tum partium foliacearum prae se ferentes. Transeunt vero 

 in stylum ita ut stylus continuatio sit valvarum pericarpii 

 nec styli cum ipsis alternent. Magis foliaceam quoque ha- 

 bent indolem ac stamina nec non ac petala, viridia non 

 solum sunt, sed quoque stomatiis creberrimis tecta. E fo- 

 liorum valvarium (feuilles ovariennes Turpin) vario ha- 

 bitu et relatione varia ad columellam, variae quoque oriun- 

 tur pericarpii formae. 



Capsula centralis habet semina columellae s. axi 

 adnata. Columella e fasciculis lignosis constat separa- 

 tis medullam in medio intercipientibus, interdum quoque 

 intus cava est aut partim cava, quare pericarpium hocce 

 ad parietate accedit (cfr. §. 144.). Semina aut columellae 

 immediatae adnata sunt et quidem seriebus 2 — 6 , vario 

 numero in eadem serie ab unico incipiente, aut sporo- 

 phoro sunt adnata, peculiari, columellae connexo, saepe 

 magno e parenchymate laxo, quod vasa umbilicaria per- 

 reptant. Hujusmodi sporophorum in variis Solanaceis et 

 Scrofularinis, Hyoscyamo, Digitali aliisque sat conspicuum 

 est. Valvae, s. folia valvaria variis modis sese habent. 

 Aut circa columellam posita sunt marginibus connatis, quae 

 e nervo medio dignoscuntur uti in Primula affinibusque. 

 Est capsula centralis unilocularis. — Aut valvae 

 nervo medio non solum versus columellam inflexae, sed 

 quoque cum ipso dissepimento connexae sunt, quod inter 

 columellam et nervum medium extenditur; inter se 

 vero marginibus retroflexis conjunguntnr. Hujusmodi cap- 



